Жак Превер
Художествено училище

Превод от френски: Стефан Гечев, 1987

chitanka.info

В кутия от плетена слама

Бащата избра хартиено топче

и го хвърли

в легена

Пред децата учудени

тогава изскочи

многоцветно

Едно цвете японско голямо

Водна лилия великолепна

Децата мълчаха

омаяни

И никога в техния спомен

Това цвете не ще увехне

това цвете внезапно

за тях сътворено

в един миг

пред очите им.

(„Думи“)

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.